Κυπριακές προεδρικές εκλογές 2003

Οι Προεδρικές Εκλογές του 2003 ήταν οι ένατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Τάσσος Παπαδόπουλος. 

 Εκλογικό σύστημα 
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.

Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των έγκυρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.

Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.

Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.

Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.

 Ιστορικό 
Οι υποψηφιότητες για τις προεδρικές εκλογές υπεβλήθησαν στις 17 Ιανουαρίου 2003. Οι υποψήφιοι ήταν:

 Γλαύκος Κληρίδης: πρόεδρος της Κυπριακής Δημοκρατίας την περίοδο 1993-2003. Είχε τη στήριξη του ΔΗΣΥ, των ΕΔΗ και του ΑΔΗΚ.

Τάσσος Παπαδόπουλος: πρόεδρος του ΔΗΚΟ, βουλευτής, πρώην Πρόεδρος της Βουλής και πρώην υπουργός. Είχε τη στήριξη του ΑΚΕΛ, του ΔΗΚΟ, του ΚΙΣΟΣ (ΕΔΕΚ), των Οικολόγων, της Έπαλξης Ανασυγκρότησης Κέντρου και του ΚΕΑ.

Αλέκος Μαρκίδης: Γενικός Εισαγγελέας της Κυπριακής Δημοκρατίας και πρώην βουλευτής. Μέλος του ΔΗΣΥ που διαφώνησε με την υποψηφιότητα Γλαύκου Κληρίδη.

Νίκος Κουτσού: πρόεδρος Νέων Οριζόντων. Είχε τη στήριξη του κόμματος του.

Κώστας Κυριάκου: ανεξάρτητος υποψήφιος

Ανδρέας Ευστρατίου: ανεξάρτητος υποψήφιος

Αδάμος Κατσαντώνης: ανεξάρτητος υποψήφιος

Χρίστος Ιωσηφίδης: ανεξάρτητος υποψήφιος

Γεώργιος Μαυρογένης: ανεξάρτητος υποψήφιος
Παντελής Σοφοκλέους: ανεξάρτητος υποψήφιος

Κυρίαρχα θέματα της προεκλογικής εκστρατείας ήταν κυρίως το κυπριακό πρόβλημα και το Σχέδιο Ανάν. Άλλα θέματα που απασχόλησαν ήταν η εσωτερική διακυβέρνηση, η διαχείριση της οικονομίας και η ανάδειξη σκανδάλων.

Οι εκλογές διεξήχθησαν στις 16 Φεβρουαρίου 2003. Νικητής ήταν ο Τάσσος Παπαδόπουλος, ο οποίος εκλέχθηκε στη θέση του Προέδρου της Δημοκρατίας με ποσοστό 51,51%.

 Αποτελέσματα 
Ο πίνακας που ακολουθεί παρουσιάζει τα αποτελέσματα των εκλογών:
+Σύνοψη αποτελεσμάτων προεδρικών εκλογών 2003ΥποψήφιοςΨήφοιΠοσοστόΥποστήριξηΤάσσος Παπαδόπουλος213 35351,51%ΑΚΕΛ, ΔΗΚΟ, ΚΙΣΟΣ, Οικολόγοι, Έπαλξη Ανασυγκρότησης Κέντρου, ΚΕΑΓλαύκος Κληρίδης160 72438,80%ΔΗΣΥ, ΕΔΗ, ΑΔΗΚΑλέκος Μαρκίδης27 4046,62%Νίκος Κουτσού8 7712,12%Νέοι ΟρίζοντεςΚώστας Κυριάκου1 840 0,44%Ανδρέας Ευστρατίου6060,15%Αδάμος Κατσαντώνης5580,13%Χρίστος Ιωσηφίδης3910,09%Γεώργιος Μαυρογένης3370,08%Παντελής Σοφοκλέους2090,05%Σύνολο 414 193100%Έγκυρα414 19395,95%Άκυρα11 8502,75%Λευκά5 6471,31%Ψήφισαν431 69090,55%Αποχή45 0689,45%Εγγεγραμμένοι 476 758Πηγή: 

Αποτελέσματα ανά επαρχία
ΕπαρχίεςΠαπαδόπουλοςΚληρίδης ΆλλοιΨηφοφόροιΨήφοι%Ψήφοι%Ψήφοι%Ψήφοι% Λευκωσία83.95749,77 65.722 38,96 19.026 11,29 175.451  89,48 Αμμόχωστος 9.697 42,88 10.894 48,18 2.022 8,94 23.605 92,81 Λάρνακα 36.534 52,75 27.427 39,60 5.293 7,64 72.172 90,90 Λεμεσός 62.145 52,80 45.548 38,70 9.995 8,50 122.779 91,60 Πάφος 21.020 58,50 11.133 30,98 3.780 10,52 37.683 90,10 Σύνολο ψήφων213.35351,51 160.724 38,80 40.116 9,69 431.690 90,55Πηγή: 

 Δείτε ακόμη 
Κυβέρνηση Τάσσου Παπαδόπουλου 2003

 Παραπομπές 

 Πηγές 

 Εξωτερικοί σύνδεσμοι 
Προεδρικές εκλογές στην Κύπρο 1960-2013 - Ιστορικό αφιέρωμα
Προεδρικές εκλογές - Ιστορικό αφιέρωμα - 2018

2003
Κατηγορία:Εκλογές του 2003